**MEGHÍVÓ
szociális gazdaság fejlesztési fórum sorozat (5 alkalom)**

**2. fóruma**

A Kőszeg Város Önkormányzata által koordinált „Esélyteremtési akcióprogram a Kőszegi Járásban” című, ÁROP-1.A.3-2014-2014-0019 számú projekt keretében a cél a járási együttműködés megvalósítása az esélyegyenlőség biztosítása érdekében. Az elmúlt 4 hónapban létrejött a Kőszegi Járási Felzárkózási Kerekasztal, elkészült a programtervet megalapozó helyzetelemzés, és a szeptember végéig tartó időszakban alakulnak ki a jövőben megvalósítandó intézkedések.

A közfoglalkoztatás és az elsődleges munkaerőpiac között elhelyezkedő szociális gazdaságnak fontos szerepe van a hátrányos helyzetűek foglalkoztatásában. A szektor messze nem használja ki a benne rejlő lehetőségeket. A térségben megfogalmazódott szociális szövetkezet létrehozása önkormányzati részvétellel, de fontos további cél a vállalatok felelős foglalkoztatási gyakorlatainak megismertetése, a jó példák terjesztése, új típusú CSR programok indítása civil és vállalkozói partnerséggel. A fórumsorozat első két alkalma az elméletei kereteket, magyarországi és helyi gyakorlatokat mutatja be, majd a 3-5. fórumon a helyi fejlesztések megalapozása történik.

**Kérem Önt, hogy fogadja el a meghívásunkat és vegyen részt a 2. fórumon!**

A fórumra **2015. szeptember 30-án 14.00 órakor** kerül sor a

**Kőszegen a Jurisics-vár Művelődési Központ és Várszínház KÖSZHÁZ-ában** (9730 Kőszeg, Rajnis u. 9.)

**PROGRAM:**

13:30 - 14:00 Regisztráció

14:00 - 14:45 Felelős foglalkoztatás és sikeres társadalmi felelősségvállalási programok a for profit szektor partnerségével Németh Judit, MTD Egyesület

14:45 - 15:15 Fiatalok támogatási programja a Nestlé Hungária Kft-nél

 Markócs Ágnes, Nestlé Magyarország

15:15 - 15:30 Szünet

15:30 - 16:30 Fórum az előadók által felvetett témák alapján, a 3-5. fórum tematikájának megbeszélése

Részvételére feltétlenül számítok!

Kőszeg, 2015. szeptember 08.

Tisztelettel:

 …………………………………………….

 Huber László

 polgármester s.k.